ТМТВ каналында «Сөйләшергә кирәк» дигән яңа тапшыру чыга башлады

	ТМТВ телеканалында өр-яңа премьера – “Сөйләшергә кирәк” дип исемләнгән тапшыру башланып китте. Аны ТМТВ телеканалы директоры Лилия Кадыйрова  алып бара. Җанлы әңгәмәдә шәхесләрнең тормышындагы иң якты, мөһим вакыйгаларны искә төшерүләр, үткән, хәзерге һәм киләчәк турында сөйләшүләр булачак.	 Проектның беренче кунагы – Татарстанның атказанган артисты Фирдүс Тямаев. Әлеге тапшыру бүген 18.00 сәгатьтә ТМТВ телеканалында кабатлап күрсәтеләчәк. Алга таба тапшыруны якшәмбе, дүшәмбе һәм чәршәмбе көннәрендә һәм ТМТВның ютуб каналында карарга мөмкин.  
	---	
Барс-Медиа

	№ --- | 17.10.2022	


